TEAMG คว้างานผลิต-ขายน้ำประปา “รพ.สวรรค์ประชารักษ์” ยาว 25 ปี
TEAMG ลงนามสัญญาโครงการระบบผลิตน้ำประปา “รพ.สวรรค์ประชารักษ์” ระยะ 25 ปี โดยจะได้รับค่าตอบแทนเป็นค่าน้ำประปาตามการใช้จริง
TEAMG ลงนามสัญญาโครงการระบบผลิตน้ำประปา “รพ.สวรรค์ประชารักษ์” ระยะ 25 ปี โดยจะได้รับค่าตอบแทนเป็นค่าน้ำประปาตามการใช้จริง
20 ก.ย. 2564

บริษัท ทีม คอนซัลติ้ง เอนจิเนียริ่ง แอนด์ แมเนจเมนท์ จำกัด (มหาชน) หรือ TEAMG เปิดเผยว่า บริษัทได้ลงนามในสัญญาโครงการระบบผลิตน้ำประปา เพื่อใช้ในโรงพยาบาลสวรรค์ประชารักษ์ (แห่งใหม่)
สำหรับโครงการดังกล่าวมีวัตถุประสงค์ให้เอกชนเข้าร่วมลงทุนในระบบผลิตน้ำประปาให้กับโรงพยาบาลสวรรค์ประชารักษ์(แห่งใหม่) ซึ่งจะเปิดให้บริการครบวงจรในปี 2565 โดยคาดว่าจะมีความต้องการใช้น้ำประปาสูงสุด 2,400 ลูกบาศก์เมตรต่อวัน
ทั้งนี้ บริษัทจะลงทุนก่อสร้าง ติดตั้ง บริหารจัดการ ดำเนินการผลิต และบำรุงรักษา งานระบบประปา ประกอบด้วยระบบน้ำดิบ ระบบท่อส่งน้ำดิบ ระบบผลิตน้ำประปา และวางท่อส่งน้ำประปา ในพื้นที่ของในโรงพยาบาลฯเพื่อขายน้ำประปาสำหรับใช้ในกิจการภายในโรงพยาบาลเป็นระยะเวลา 25 ปี โดยจะได้รับค่าตอบแทนเป็นค่าน้ำประปาตามการใช้จริง
 
 
 